CELEX: 32008R0010
Language: hu
Date: 2008-01-08 00:00:00
Title: A Bizottság 10/2008/EK rendelete ( 2008. január 8. ) az integrált szociális védelmi statisztikák európai rendszeréről (ESSPROS) szóló 458/2007/EK európai parlamenti és tanácsi rendeletnek az ESSPROS-alaprendszerben és a nyugdíjban részesülők moduljában használt fogalom-meghatározások, részletes osztályozások és közzétételi szabályok frissítése tekintetében történő végrehajtásáról (EGT-vonatkozású szöveg)

9.1.2008   
            
            
               HU
            
            
               Az Európai Unió Hivatalos Lapja
            
            
               L 5/3
            
         
      A BIZOTTSÁG 10/2008/EK RENDELETE
   
   (2008. január 8.)
   az integrált szociális védelmi statisztikák európai rendszeréről (ESSPROS) szóló 458/2007/EK európai parlamenti és tanácsi rendeletnek az ESSPROS-alaprendszerben és a nyugdíjban részesülők moduljában használt fogalom-meghatározások, részletes osztályozások és közzétételi szabályok frissítése tekintetében történő végrehajtásáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az integrált szociális védelmi statisztikák európai rendszeréről (ESSPROS) szóló, 2007. április 25-i 458/2007/EK európai parlamenti és tanácsi rendeletre (1) és különösen annak 7. cikkének (1) és (3) bekezdésére,
   mivel:
   
               (1)
            
            
               A 458/2007/EK rendelet módszertani keretet hozott létre a statisztikáknak a Közösség javát szolgáló összehasonlítható alapon történő összeállítására, valamint határidőket szabott a ESSPROS-szal (European system of integrated social protection statistics, integrált szociális védelmi statisztikák európai rendszere) összhangban összeállított statisztikák továbbítására.
            
         
               (2)
            
            
               A 458/2007/EK rendelet 7. cikkének (3) bekezdése értelmében végrehajtó intézkedéseket kell hozni a szóban forgó adatok részletes osztályozására, az alkalmazandó fogalom-meghatározásokra és a közzétételi szabályok aktualizálására vonatkozóan az ESSPROS-alaprendszerben és a nyugdíjban részesülők moduljában.
            
         
               (3)
            
            
               Az ebben a rendeletben előírt intézkedések összhangban vannak a Statisztikai Programbizottság véleményével,
            
         ELFOGADTA EZT A RENDELETET:
   1. cikk
   A 458/2007/EK rendelet 7. cikkének (3) bekezdésében előírt végrehajtó intézkedések az ESSPROS-alaprendszer (rendszerenkénti és részletes juttatásonkénti mennyiségi és minőségi adatok) és a nyugdíjban részesülők modulja tekintetében az 1–3. mellékletben vannak meghatározva.
   2. cikk
   Ez a rendelet az Európai Unió Hivatalos Lapjában való kihirdetését követő 20. napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. január 8-án.
      
         
            a Bizottság részéről
         
         Joaquín ALMUNIA
         
         
            a Bizottság tagja
         
      
   
   
      (1)  HL L 113., 2007.4.30., 3. o.
   
      1. MELLÉKLET
      FOGALOM-MEGHATÁROZÁSOK
      1.   AZ ESSPROS-ALAPRENDSZER FOGALOM-MEGHATÁROZÁSAI
      1.1.   RENDSZEREK CSOPORTOSÍTÁSA: A TÁRSADALMOBIZTOSÍTÁSI RENDSZEREK OSZTÁLYOZÁSI KRITÉRIUMAI
      1.1.1.   Döntéshozatal
      A döntéshozatal a legfontosabb döntéseket hozó egységre utal: a juttatások szintje, a kifizetés feltételei és a rendszer finanszírozási módja. A rendszerek lehetnek a kormányzat által ellenőrzöttek vagy kormányzat által nem ellenőrzöttek.
      1.1.2.   Jogi végrehajtás
      A jogi végrehajtás a jogszabályokban meghatározott, biztosított személyek tagságára vonatkozó szabályokra utal. A társadalombiztosítási rendszerekben való tagság lehet kötelező, vagy nem kötelező.
      1.1.3.   Jogosultság megállapítása
      A jogosultság megállapítása arra az alapra utal, amely a biztosított személyt a juttatások igénybevételére feljogosítja: hozzájárulás fizetésétől függően, vagy attól függetlenül.
      1.1.4.   A rendszer alkalmazási köre
      A rendszer alkalmazási köre a lakosság biztosított részére utal (a teljes lakosság, a dolgozók összessége vagy többsége, vagy a lakosság egy speciális része).
      1.1.5.   A védelem szintje
      A védelem szintje arra utal, hogy a társadalombiztosítási rendszerek alap, vagy kiegészítő védelmi szintet nyújtanak.
      1.2.   TÁRSADALOMBIZTOSÍTÁSI RENDSZEREK BEVÉTELEI
      1.2.1.   A „szociális hozzájárulások” a munkáltatók részéről az alkalmazottaikkal kapcsolatban felmerülő, vagy a biztosított személyek által a szociális juttatásokra való jogosultság biztosítása érdekében viselt költségek.
      1.2.2.   Az „általános kormányzati hozzájárulások” a kormány részéről felmerülő, a nem járulékfizetésen alapuló rendszerek működtetésével és a más belföldi társadalombiztosítási rendszerek számára nyújtott pénzügyi támogatással kapcsolatos költségeit jelentik.
      1.2.3.   Az „átcsoportosítás más rendszerekből” a más társadalombiztosítási rendszerekből kapott egyoldalú befizetéseket jelenti. Magukban foglalják a más rendszerből átirányított szociális hozzájárulásokat.
      1.2.4.   Az „egyéb bevételek” a társadalombiztosítási rendszerek egyéb folyó bevételeit jelentik.
      1.3.   TÁRSADALOMBIZTOSÍTÁSI RENDSZEREK KIADÁSAI
      1.3.1.   Funkciók
      A társadalombiztosítási juttatás funkciója azt az elsődleges célt jelenti, amelynek érdekében a társadalombiztosítás működik, a jogszabályi és intézményi rendelkezésekre való tekintet nélkül.
      1.3.1.1.   Beteg-/egészségügyi ellátás
      Testi és szellemi betegségekhez kapcsolódó jövedelem-fenntartó és pénzbeli támogatás, a fogyatékosság kivételével. Az egészségügyi ellátás a biztosított személyek egészségének helyreállítására vagy javítására irányul, a rendellenesség eredetére való tekintet nélkül.
      1.3.1.2.   Fogyatékosság
      Testileg vagy szellemileg fogyatékos személyek gazdasági és szociális tevékenységekbe történő részvételre való képtelenségéhez kapcsolódó jövedelem-fenntartó és pénzbeli vagy természetbeni támogatás.
      1.3.1.3.   Öregség
      Idős korhoz kapcsolódó jövedelem-fenntartó és pénzbeli vagy természetbeni támogatás (az egészségügyi ellátás kivételével).
      1.3.1.4.   Túlélő hozzátartozók
      Családtag halálesetéhez kapcsolódó jövedelem-fenntartó és pénzbeli vagy természetbeni támogatás.
      1.3.1.5.   Család/gyermekgondozás
      A terhességhez, szüléshez és örökbefogadáshoz, gyermekek felneveléséhez és más családtagokról való gondoskodáshoz kapcsolódó jövedelem-fenntartó és pénzbeli vagy természetbeni támogatás (az egészségügyi ellátás kivételével).
      1.3.1.6.   Munkanélküliség
      Munkanélküliséghez kapcsolódó jövedelem-fenntartó és pénzbeli vagy természetbeni támogatás.
      1.3.1.7.   Lakhatás
      Hozzájárulás a lakhatási költségekhez.
      1.3.1.8.   Máshová be nem sorolt szociális kirekesztettség
      Kifejezetten a más juttatások által le nem fedett szociális kirekesztettség elleni küzdelem céljára szolgáló pénzbeli vagy természetbeni támogatás (az egészségügyi ellátás kivételével).
      1.3.2.   Társadalombiztosítási juttatások
      1.3.2.1.   A pénzbeli juttatás pénzben kifizetett juttatást jelent és a hozzá kapcsolódó tényleges kiadásokat a kedvezményezettnek nem kell igazolnia.
      1.3.2.2.   A természetbeni juttatás termékek és szolgáltatások formájában juttatott támogatást jelent. Visszatérítés formájában és közvetlenül is nyújtható.
      1.3.2.3.   A rászorultság ellenőrzése alapján nyújtott támogatások olyan szociális juttatásokat jelentenek, amelyek közvetve vagy közvetlenül függenek a kedvezményezett egy bizonyos szint alá eső jövedelmi és/vagy vagyoni helyzetétől.
      1.3.3.   Az „adminisztrációs költségek” a rendszerre terhelt, annak irányításával és igazgatásával kapcsolatban felmerülő költségeket jelentik.
      1.3.4.   Az „átcsoportosítások más rendszerekből” a más társadalombiztosítási rendszerekbe való egyoldalú befizetéseket jelentik. Magukban foglalják a más rendszerekbe átirányított szociális hozzájárulásokat.
      1.3.5.   Az „egyéb kiadások” a társadalombiztosítási rendszerek egyéb kiadásait jelentik (tulajdonosi jövedelem fizetése és más kiadások).
      2.   A NYUGDÍJBAN RÉSZESÜLŐK MODULJÁNAK FOGALOM-MEGHATÁROZÁSAI
      2.1.   NYUGDÍJBAN RÉSZESÜLŐK
      A nyugdíjban részesülők száma az egyes szakaszokban azon személyek száma, akik legalább egy nyugdíjban részesülnek az ESSPROS-ban meghatározott hét kategóriából:
      
                  —
               
               
                  rokkantsági nyugdíj,
               
            
                  —
               
               
                  csökkent munkaképesség miatti korengedményes nyugdíj,
               
            
                  —
               
               
                  öregségi nyugdíj,
               
            
                  —
               
               
                  előnyugdíj,
               
            
                  —
               
               
                  részleges nyugdíj,
               
            
                  —
               
               
                  túlélő hozzátartozói nyugdíj,
               
            
                  —
               
               
                  munkaerő-piaci okok miatti korengedményes nyugdíj.
               
            Bármely, több nyugdíjban is részesülő személy csak egyszer kerül számolásra (nyugdíjban részesülők száma kétszeri számítás nélkül).
      2.1.1.   A „rokkantsági nyugdíj” időszakos kifizetéseket jelent olyan, a referenciarendszerben megállapítottak szerinti törvényes/előírt nyugdíjkorhatárt még el nem érő személy jövedelmének fenntartására vagy támogatására, akiknek a munka- és keresőképessége fogyatékosság miatt a jogalkotó által megállapított legalacsonyabb szint alá csökkent.
      2.1.2.   A „csökkent munkaképesség miatti korengedményes nyugdíj” időszakos kifizetéseket jelent a csökkent munkaképessége miatt a referenciarendszerben megállapítottak szerinti törvényes/előírt nyugdíjkorhatár elérése előtt nyugdíjba vonuló idősebb dolgozók számára.
      2.1.3.   Az „öregségi nyugdíj” időszakos kifizetéseket jelent i. a kereső foglalkozásból a törvényes/előírt nyugdíjkorhatáron nyugdíjba vonuló jogosult jövedelemszintjének fenntartására, vagy ii. idős személyek jövedelmének támogatására (a korlátozott időtartamú támogatások kivételével).
      2.1.4.   Az „előnyugdíj” a vonatkozó rendszerben vagy a referenciarendszerben meghatározott törvényes/előírt kort megelőzően nyugdíjba vonuló jogosultak jövedelemszintjének fenntartását célzó időszakos kifizetéseket jelent.
      2.1.5.   A „részleges nyugdíj” a teljes összegű nyugdíj egy részének időszakos kifizetését jelenti olyan idős dolgozóknak, akik csökkentett munkaidőben tovább dolgoznak, vagy akiknek a szakmai tevékenységéből származó jövedelme egy meghatározott határérték alatt marad.
      2.1.6.   A „túlélő hozzátartozói nyugdíj” időszakos kifizetéseket jelent olyan személy részére, akinek jogosultsága a biztosított személlyel való rokoni kapcsolatából származik (özvegyek, árvák és hasonlók).
      2.1.7.   A „munkaerő-piaci okok miatti korengedményes nyugdíj” időszakos kifizetést jelent olyan idősebb dolgozók részére, akik munkanélküliség vagy gazdasági intézkedések, például ipari ágazat vagy gazdasági szervezetek átstrukturálása miatti leépítések következtében a törvényes/előírt nyugdíjkorhatár elérése előtt vonulnak nyugdíjba.
      2.2.   TÖRVÉNYES/ELŐÍRT NYUGDÍJKORHATÁR AZ ÖREGSÉGI JUTTÁSOK IGÉNYBEVÉTELÉHEZ
      A törvényes nyugdíjkorhatár azt a kort jelenti, amelynek elérésével a juttatások kifizethetővé válnak, amennyiben a jogszabályok vagy a szerződés így rendelkeznek. Ez a kor iparágtól, tevékenységtől, nemtől stb. függően országonként vagy tagállamon belül is eltérő lehet.
      Ha nincsen törvényes nyugdíjkorhatár, akkor azt az előírt nyugdíjkorhatárt kell figyelembe venni, amely abban a nyugdíjrendszerben van meghatározva, amely a nyugdíjban részesülő számára a nyugdíjat fizeti.
      3.   REFERENCIA KÉZIKÖNYV
      Az e rendelet alkalmazásakor használandó részletes fogalom-meghatározásokat az Európai Bizottság és a tagállamok együttműködésével készülő ESSPROS-kézikönyv tartalmazza.
   
   
      2. MELLÉKLET
      RÉSZLETES OSZTÁLYOZÁS
      1.   AZOKNAK A RENDSZEREKNEK ÉS MENNYISÉGI ADATOKNAK AZ OSZTÁLYOZÁSA, AMELYEKRE AZ ESSPROS-ALAPRENDSZER KITERJED (BELEÉRTVE A BEVÉTELEKET, KIADÁSOKAT ÉS FUNKCIÓNKÉNTI JUTTATÁSOKAT IS)
      1.1.   RENDSZEREK OSZTÁLYOZÁSA (Minőségi információ)
      Kritérium: döntéshozatal
      Kormányzat által ellenőrzött rendszerek
      Nem kormányzat által ellenőrzött rendszerek
      Kritérium: jogi végrehajtás
      Kötelező rendszerek
      Nem kötelező rendszerek
      Kritérium: jogosultság megállapítása
      Járulékfizetésen alapuló rendszerek
      Nem járulékfizetésen alapuló rendszerek
      Kritérium: alkalmazási kör
      Egyetemes rendszerek
      Általános rendszerek
      Speciális rendszerek
      Kritérium: a védelem szintje
      Alaprendszerek
      Kiegészítő rendszerek
      1.2.   MENNYISÉGI ADATOK OSZTÁLYOZÁSA
      Az e rendelet alkalmazásakor használandó részletes fogalom-meghatározásokat az Európai Bizottság és a tagállamok együttműködésével készült ESSPROS-kézikönyv tartalmazza. Ezek a részletes osztályozások az alábbiakban található első szintű osztályozásban vannak összevonva.
      1.2.1.   Bevételek
      Az ESSPROS-alaprendszer a társadalombiztosítási rendszer bevételeit típus és eredet szerint osztályozza. A típus egy kifizetés természetét vagy okát jelöli: szociális hozzájárulás, általános kormányzati hozzájárulás, átcsoportosítás más rendszerekből és egyéb bevételek.
      1.2.1.1.   Bevételek típus szerint
      Összes bevétel
      Szociális hozzájárulás
      Munkáltató szociális hozzájárulása
      Biztosított személy szociális hozzájárulása
      Általános kormányzati hozzájárulás
      Címkézett adó
      Általános bevétel
      Átcsoportosítás más rendszerből
      Más rendszerből átirányított szociális hozzájárulások
      Más átcsoportosítás más belföldi rendszerekből
      Egyéb bevétel
      Tulajdonosi jövedelem
      Egyéb bevétel
      1.2.1.2.   Bevételek eredet szerint
      Az eredet azt az intézményi szektort jelöli, ahonnan a kifizetés érkezik.
      Az intézményi szektorok osztályozása, amelyektől a társadalombiztosítási rendszerek bevételei származnak nem azonos a nemzeti számlákban (ESA 95) használttal.
      Vállalatok
      Központi kormányzat
      Állam és önkormányzat
      Társadalombiztosítási alapok
      Háztartások
      Háztartásokat kiszolgáló non-profit intézmények
      A világ más részei
      1.2.2.   Kiadások
      A társadalombiztosítási rendszerek kiadásai típusonként vannak osztályozva, amelyek a kiadás természetét vagy okát jelölik: társadalombiztosítási juttatások, adminisztratív költségek, átcsoportosítás más rendszerekbe és más kiadások.
      A társadalombiztosítási juttatások a rászorultság ellenőrzése alapján nyújtott és a nem rászorultság ellenőrzése alapján nyújtott támogatásokra vannak felosztva. A társadalombiztosítási juttatások osztályozása tovább van részletezve attól függően, hogy a juttatás pénzben (időszakos vagy egyszeri kifizetéssel) vagy természetben történik. Továbbá létezik egy még részletesebb osztályozás is, amelyben a tételek csak egy vagy csak korlátozott számú funkcióra vonatkoznak a 1.2.3. pontban felsoroltak közül. Ez a további osztályozás az ESSPROS-kézikönyvben található.
      
         Összes kiadás
      
      Társadalombiztosítási juttatások
      Társadalombiztosítási juttatások, nem a rászorultság ellenőrzése alapján
      Pénzbeli juttatások, nem a rászorultság ellenőrzése alapján
      Időszakos pénzbeli juttatások, nem a rászorultság ellenőrzése alapján
      Egy összegben kifizetett pénzbeli juttatások, nem a rászorultság ellenőrzése alapján
      Természetbeni juttatások, nem a rászorultság ellenőrzése alapján
      Társadalombiztosítási juttatások, rászorultság ellenőrzése alapján
      Pénzbeli juttatások, rászorultság ellenőrzése alapján
      Időszakos pénzbeli juttatások, rászorultság ellenőrzése alapján
      Egy összegben kifizetett pénzbeli juttatások, rászorultság ellenőrzése alapján
      Természetbeni juttatások, rászorultság ellenőrzése alapján
      Adminisztratív költségek
      Átcsoportosítás más rendszerekbe
      Más rendszerekbe átirányított szociális hozzájárulások
      Más átcsoportosítás más belföldi rendszerekbe
      Egyéb kiadások
      1.2.3.   Juttatások funkció szerint
      A funkció szerinti osztályozás a következő:
      
                   
               
               
                  Beteg-/egészségügyi ellátás
               
            
                   
               
               
                  Rokkantság
               
            
                   
               
               
                  Öregség
               
            
                   
               
               
                  Túlélő hozzátartozók
               
            
                   
               
               
                  Család-/gyermekgondozás
               
            
                   
               
               
                  Munkanélküliség
               
            
                   
               
               
                  Lakás
               
            
                   
               
               
                  Máshová be nem sorolt szociális kirekesztettség
               
            2.   NYUGDÍJBAN RÉSZESÜLŐK RÉSZLETES OSZTÁLYOZÁSA
      2.1   ADATOK
      Nyugdíjban részesülők összesen, kétszeri számítás nélkül
      
         
            Nyugdíjban részesülők összesen (rokkantsági funkció) kétszeri számítás nélkül
         
      
      
         Rokkantsági nyugdíjban részesülők száma, kétszeri számítás nélkül
      
         Csökkent munkaképesség miatti korengedményes nyugdíjban részesülők összesen, kétszeri számítás nélkül
      
         Rokkantsági nyugdíjban részesülők száma (nem rászorultság ellenőrzése alapján) kétszeri számítás nélkül
      
         Csökkent munkaképesség miatti korengedményes nyugdíjban részesülők összesen, (nem rászorultság ellenőrzése alapján) kétszeri számítás nélkül
      
         Rokkantsági nyugdíjban részesülők összesen (rászorultság ellenőrzése alapján) kétszeri számítás nélkül
      
         Csökkent munkaképesség miatti korengedményes nyugdíjban részesülők összesen, (rászorultság ellenőrzése alapján) kétszeri számítás nélkül
      Nyugdíjban részesülők összesen (öregségi és túlélő hozzátartozói nyugdíj funkció) kétszeri számítás nélkül
      
         
            Nyugdíjban részesülők összesen (öregségi funkció) kétszeri számítás nélkül
         
      
      
         Öregségi nyugdíjban részesülők összesen, kétszeri számítás nélkül
      
         Előnyugdíjban részesülők összesen, kétszeri számítás nélkül
      
         Részleges nyugdíjban részesülők összesen, kétszeri számítás nélkül
      
         Öregségi nyugdíjban részesülők összesen (nem rászorultság ellenőrzése alapján) kétszeri számítás nélkül
      
         Előnyugdíjban részesülők összesen (nem rászorultság ellenőrzése alapján) kétszeri számítás nélkül
      
         Részleges nyugdíjban részesülők összesen (nem rászorultság ellenőrzése alapján) kétszeri számítás nélkül
      
         Öregségi nyugdíjban részesülők összesen (rászorultság ellenőrzése alapján) kétszeri számítás nélkül
      
         Előnyugdíjban részesülők összesen (rászorultság ellenőrzése alapján) kétszeri számítás nélkül
      
         Részleges nyugdíjban részesülők összesen (rászorultság ellenőrzése alapján) kétszeri számítás nélkül
      
         
            Nyugdíjban részesülők összesen (túlélő hozzátartozói funkció) kétszeri számítás nélkül
         
      
      
         Túlélő hozzátartozói nyugdíjban részesülők összesen (nem rászorultság ellenőrzése alapján) kétszeri számítás nélkül
      
         Túlélő hozzátartozói nyugdíjban részesülők összesen (rászorultság ellenőrzése alapján) kétszeri számítás nélkül
      
         
            Nyugdíjban részesülők összesen (munkanélküliségi funkció) kétszeri számítás nélkül
         
      
      
         Munkaerő-piaci okok miatti korengedményes nyugdíjban részesülők összesen (nem rászorultság ellenőrzése alapján) kétszeri számítás nélkül
      
         Munkaerő-piaci okok miatti korengedményes nyugdíjban részesülők összesen (rászorultság ellenőrzése alapján) kétszeri számítás nélkül
      2.2.   KIEGÉSZÍTŐ INFORMÁCIÓ
      Törvényes vagy előírt nyugdíjkorhatárt nemenként és rendszerenként
      Referencia dátum/számítási módszer rendszerenként
   
   
      3. MELLÉKLET
      KÖZZÉTÉTELI SZABÁLYOK FRISSÍTÉSE
      1.   AZ ESSPROS-ALAPRENDSZER KÖZZÉTÉTELI SZABÁLYAINAK FRISSÍTÉSE
      1.1.   MENNYISÉGI ADATOK KÖZZÉTÉTELI SZABÁLYAINAK FRISSÍTÉSE A RENDSZEREK CSOPORTOSÍTÁSA ALAPJÁN
      1.1.1.   Rendszerek csoportosítása kritériumok szerint
      Bizonyos felhasználók jogosultak a rendszerekről csoportosított adatokat közzétenni az ESSPROS rendszerosztályozásával összhangban az 1. melléklet 1.1 részében meghatározott kritériumok szerint („Rendszerek csoportosítása”).
      1.1.2.   Adatok rendszerenként
      Bizonyos felhasználók jogosultak adatokat közzétenni rendszerenként vagy csoportonként azokról az országokról, amelyek a bizalmas adatkezelés érdekében nem adják meg kifejezett hozzájárulásukat a teljes közzétételhez. A rendszerek csoportjainak meg kell felelniük minden egyes érintett tagállam által meghatározott közzétételi szabályoknak.
      1.2.   MINŐSÉGI ADATOK KÖZZÉTÉTELI SZABÁLYAINAK FRISSÍTÉSE RENDSZERENKÉNT ÉS A JUTTATÁSOK RÉSZLETEZÉSE SZERINT
      Az Eurostat jogosult minőségi információt közzétenni rendszerenként és a juttatások részletezése szerint megfelelő támogatással.
      2.   A NYUDÍJBAN RÉSZESÜLŐK ADATAIRA VONATKOZÓ KÖZZÉTÉTELI SZABÁLYOK FRISSÍTÉSE
      2.1.   ÖSSZEVONT KATEGÓRIÁK A NYUGDÍJBAN RÉSZESÜLŐK ESSPROS OSZTÁLYOZÁSÁVAL ÖSSZHANGBAN
      Bizonyos felhasználók jogosultak adatokat közzétenni a hét nyugdíjkategóriáról és az összevont kategóriákról a nyugdíjban részesülők a 2. melléklet 2. részében leírt ESSPROS osztályozásával összhangban (Nyugdíjban részesülők részletes osztályozása).
      Bizonyos felhasználók jogosultak adatokat közzétenni a nyugdíjban részesülők aszerinti felosztásáról, hogy a juttatást rászorultság ellenőrzése alapján vagy nem a rászorultság ellenőrzése alapján nyújtják, a 2. melléklet 2. részében leírt ESSPROS osztályozásával összhangban (Nyugdíjban részesülők részletes osztályozása).
      2.2.   ADATOK RENDSZERENKÉNT
      Bizonyos felhasználók jogosultak adatokat közzétenni rendszerenként vagy csoportonként azokról az országokról, amelyek a bizalmas adatkezelés érdekében nem adják meg kifejezett hozzájárulásukat a teljes közzétételhez. A rendszerek csoportjainak meg kell felelniük minden egyes érintett tagállam által meghatározott közzétételi szabályoknak.